CELEX: C2007/042/29
Language: ro
Date: 2007-02-24 00:00:00
Title: Cauza C-525/06: Cerere având ca obiect pronunțarea unei hotărâri preliminare formulată de către Rechtbank van koophandel Hasselt — Belgia la data de 22 decembrie 2006 — NV de Nationale Loterij/BVBA Customer Service Agency

24.2.2007   
            
            
               RO
            
            
               Jurnalul Oficial al Uniunii Europene
            
            
               C 42/17
            
         Cerere având ca obiect pronunțarea unei hotărâri preliminare formulată de către Rechtbank van koophandel Hasselt — Belgia la data de 22 decembrie 2006 — NV de Nationale Loterij/BVBA Customer Service Agency
   (Cauza C-525/06)
   (2007/C 42/29)
   Limba de procedură: olandeza
   Instanța de trimitere
   Rechtbank van koophandel Hasselt — Belgia
   Părțile din acțiunea principală
   
      Reclamant: NV de Nationale Loterij
   
      Pârât: BVBA Customer Service Agency
   Întrebările preliminare
   
               1)
            
            
               Trebuie interpretat articolul 49 CE în sensul că dispozițiile restrictive de drept intern, precum cele prevăzute în articolul 37 din legea belgiană din 19 aprilie 2002 și care au ca efect împiedicarea accesului pe piață al unei întreprinderi care urmărește vânzarea cu scop comercial de buletine colective de participarea la jocul Euro Millions, se justifică totuși în considerarea interesului general (evitarea cheltuielilor excesive la jocuri de noroc), dat fiind că:
               
                           (a)
                        
                        
                           Nationale Loterij, căreia statul belgian i-a conferit un monopol legal în schimbul căruia aceasta plătește o rentă de monopol și care și-a stabilit ca obiectiv canalizarea pasiunii înnăscute a omului pentru jocurile de noroc, face cu regularitate publicitate în favoarea participării la Euro Millions, ceea ce are ca efect stimularea pasiunii pentru joc;
                        
                     
                           (b)
                        
                        
                           campaniile publicitare realizate de Nationale Loterij, ca și metodele sale comerciale, au ca efect extinderea pieței, ceea ce pune îndeajuns în evidență obiectivul său de maximizare a profitului (motive financiare) și nu acela de a canaliza pasiunea înnăscuta a cetățeanului pentru jocurile de noroc;
                        
                     
                           (c)
                        
                        
                           unele măsuri mai puțin restrictive, cum ar fi limitarea mizelor si a câștigurilor, sunt de natură a realiza în mai bune condiții obiectivul propus, acela de a canaliza pasiunea pentru joc?
                        
                     
         
               2)
            
            
               O dispoziție restrictivă de drept intern ca aceea prevăzută în articolul 37 din legea din 19 aprilie 2002 și care are ca efect împiedicarea accesului pe piață al unei întreprinderi care urmărește vânzarea, cu scop comercial, de buletine colective de participare în grup la Euro Millions, este oare în contradicție cu principiul libertății de a presta servicii (articolul 49 CE), știind că pârâta nu organizează ea însăși loteria ci își propune numai să organizeze, în scop comercial, participarea colectivă la Euro Millions cu ajutorul buletinelor de participare aparținând Nationale Loterij?